নিউ আলিপুরে নির্মীয়মাণ বহুতলে আগুন। ঘটনাস্থলে রয়েছে দমকলের ৫টি ইঞ্জিন। জানলার কাচ ভেঙে যুদ্ধকালীন তত্পরতায় চলছে আগুন নেভানোর কাজ। তবে এখনও বহুতল থেকে গল গল করে ধোঁয়া বেরচ্ছে।
 নিজস্ব প্রতিবেদন : নিউ আলিপুরে নির্মীয়মাণ বহুতলে আগুন। ঘটনাস্থলে রয়েছে দমকলের ৫টি ইঞ্জিন। জানলার কাচ ভেঙে যুদ্ধকালীন তত্পরতায় চলছে আগুন নেভানোর কাজ। তবে এখনও বহুতল থেকে গল গল করে ধোঁয়া বেরচ্ছে। গোটা এলাকা ঘন কালো ধোঁয়ায় ঢেকে গেছে। ঘটনাস্থলে উপস্থিত রয়েছেন পুলিস ও দমকলের উচ্চপদস্থ কর্তারা। কী কারণে আগুন লেগেছে, তা এখনও জানা যায়নি। তবে বহুতলের ভিতর দাহ্য বস্তু মজুত ছিল বলে জানা যাচ্ছে। বহুতলটি একটি আবাসন প্রকল্পের বলে জানিয়েছেন স্থানীয়রা। নির্মীয়মাণ বহুতল হওয়ায় আগুনে হতাহতের ঘটনা ঘটেনি। তবে নির্মীয়মাণ বহুতলটির পিছনেই রয়েছে ঘন জনবসতি। আগুন লাগার খবর আসতেই আতঙ্ক ছড়িয়ে পড়ে গোটা এলাকায়। এলাকা ঘিরে রেখে চলছে আগুন নেভানোর কাজ।